LidanRubinov/Halacha-QA huggingface dataset:
שאלה: מוצרים שלא נמכרו במכירת חמץ: לקראת פסח מכרנו את החמץ וכתבנו בשטר המכירה שמיקום החמץ בארון מסוים, אלא שלבסוף התברר שיש לנו עוד חמץ למכירה שצריך קירור ולכן מכרנו גם דרך רב אחר, ושם כתבנו שהחמץ נמצא במקרר. לאחר פסח גילינו שנשארו לנו מוצרים שונים בארון שאותו לא כתבנו בשטר המכירה. ואלו המוצרים: קקאו, קוקוס, א. מרק בצל, קורנפלור ואבקת אפייה. על המוצרים לא כתוב כשר לפסח, ומצד שני לא כתוב שיש בהם חמץ (לא מכיל גלוטן). מה דינם?
תשובה: לא כל מה שלא כשר לפסח הוא חמץ גמור שעוברים עליו בבל יראה ובל ימצא. הדוגמאות שהבאת אינן חמץ גמור.
שאלה: לברוח מבית הספר ללא רשות: כל הכיתה שלנו מחליטה ללכת הביתה בלי אישור הבי"ס. אני מנסה להגיד שזה לא ר אבל זה לא עוזר. ואני יודעת שהמורה מאוד נפגעת. מה אני צריכה לעשות בכזה מצב?
תשובה: להיות חלק מן הכיתה. לא מדובר על מעשה אסור או על עבירה על דבר מוחלט. בית ספר כולל דינמיקה שיש בין תלמדים עם כל חיוניות החיים שלהם ועם הצורך של המורים להנהיג אותם לכיוונים טובים. את מנסה ליצור מנהיגות חיובית בכיתה אולם כדי שתצליח להיווצר מנהיגות חיובית קודם כל צריך להיות חלק מן הכיתה. כדאי לכתוב מכתב אישי למורה ולהתנצל על כך שפגעת בה אולם לא רצית לפרוש מן הכיתה. המורה ודאי תשמח בכנות שלך. גם היא לא רוצה שתהיה חריגה בכיתה.
שאלה: ברכת ברקים ורעמים: ראיתי כי ישנה מחלוקת בין הגר"ע יוסף ובין הגר"מ אליהו זצ"ל בענין ברכת הרעמים וברכת הברקים וכן עוד ברכות ראיה שונות, האם צריך לברך עם או בלי שם ומלכות הרב אליהו בלי והרב עובדיה עם, הרב יכול להסביר מהו יסוד המחלוקת וכן מהי פסיקתו של הרב בנושא?
תשובה: דעת הרב אליהו זצ"ל, בעקבות הבן איש חי שכתב כי ישנם ספיקות שונים בענין ברכות אלו ולכן נהגו לברך בלי שם ומלכות. אמנם דעת הגר"ע יוסף, יבדל"ט, שאין להפסיד ברכות אלו כי אם נחשוש לחששות אלו הרי עלולה ברכה זו להיעקר ח"ו. אני אינני ראוי לפסוק אבל כיוון שאני נוהג כדעת הבן איש חי אני מברך בלי שם ומלכות. אך כיוון שכתב הבן איש חי שזהו מנהגם של אנשי בבל ולא כתב חד משמעית שלא לברך, אינני מוחה במי שמברך בשם ומלכות. כל כמה זמן מברכים על ברקים ורעמים?
שאלה: ספק ערלה - כיצד לנהוג: כאשר יש ספק מתי ניטע או מתי חנט פרי מסוים, מה יש לעשות כאשר הספק עומד בין דין ערלה ובין דין נטע רבעי, כיצד יש לנהוג בפירות אלו?
תשובה: וברכת ד' עושים גם הפרשת תרומות ומעשרות וגם פודים נטע רבעי, והכל נעשה ללא ברכה. הרב יהודה הלוי עמיחי מכון התורה והארץ כפר דרום אשקלון
שאלה: שייט קיאקים בספירת העומר: בימי ספירת העומר אני שומר לא ללכת לים או לברכה. שבוע הבא יש לנו טיול לצפון הארץ שכולל גם שייט קיאקים בנהר הירדן.כמובן שבשייט קיאקים גם מתרטבים וטובלים במיי הנהר. רציתי לדעת האם יש איסור על כך,ואם אטבול במיי הנהר אעבור עבירה?
תשובה: אין שום איסור ללכת לים או לברכה בעומר.
שאלה: סיבות להכשר חלב אם: ברשותך אני שואל כמה שאלות בקשר לסיבת כשרות חלב אם. אני יודע שחלב אם כשר ופרווה, אבל למה? 1) חלב גמל למשל הוא לא כשר כי יוצא מבהמה לא כשרה, אז למה חלב אם של אישה כשר שאסור לאכול בני אדם? 2) אם החלב כשר, למה הוא בחזקת פרווה ולא חלבי כשאר החלבים, שחלב אם לא שונה לכאורה מחלב פרה? 3) האם לכל אדם, מבוגר, ילד, מבוגר, קטן, זכר ולנקבה מותר לשתות חלב אם של כל אישה כשזה בכלי? ואם כן, מדוע? זה לא קצת בעיתי? על זמנך כבוד הרב.
תשובה: 1. יפה שאלת, ובאמת הראשונים התייחסו לכך. לפי דעת הרמב"ן באמת נלמד מכך שאין איסור לאכול בשר אדם חי.  הכוונה עם פרשה חתיכת בשר מהאדם אין איסור לאכול אותה, ודאי שאסור לפצוע אדם. ולפי דעת הרמב"ם יש כאן חריג, שלמרות שאסור לאסור בשר אדם באיסור עשה התורה גזרה שמותר לאכול חלב אם. צריך לזכור שלגבי שאר מאכלות אסורות האיסור הוא איסור לאו.  כל זאת בהרחבה בר"ן במס' כתובות על הרי"ף בדף כד ב  2. לגבי איסור בשר וחלב למדו חכמים דווקא בשר בהמה מכך שכתוב לא תבשל גדי. 3. חלב אם שנמצא בכלי מותר בשתיה גם לאדם גדול. אם האישה אכלה דברים אסורים וגם מהם נוצר החלב אז אסור לשתות חלב זה. עצם החלב של האישה הוא מותר ואיני במקום הקב"ה להחליט מה מותר ומה אסור.
שאלה: רכב שנגלתה תקלה לאחר שנמכר: מכרתי רכב שלסבירות הקונה המצמד היה גמור, דבר שהתברר כנכון לאחר בדיקה. המחיר היה פחות בהרבה ממחירו וכן עוד הורדה שסוכמה טלפונית לפני ביצוע הבדיקה כתנאי מצידי לאי הוזלות נוספות. בבדיקה הוברר כאמור כי המצמד גמור וכי למעט זה מצב הרכב טוב מאוד לגילו ולמרחק אותו נסע. הקונה ביקש כי אפחית שוב ממחירו אך סירבתי והוא הסכים לקנות את רכבי במחיר המוצע לפני הגעתו לבדיקה. לאחר גמר המכר נסע הקונה לדרכו עם דגשיי לשימוש עדין במצמד (כמי שמכיר את הרכב) ולאחר כחצי שעה טלפן בתואנה כי המצמד הלך וכי יש לגרור את הרכב ועלי לשלם לו מחצית מעלות התיקון, האם עלי לחשוש לדבר כלשהוא? אודה על מהירות התשובה
תשובה: ברור מכל כיוון שטענתו מופרכת, שהרי מחיר הרכב נקבע מתוך ידיעה של החסרונות. לאחר ביצוע המכירה כל נזק שייגרם נעשה ברשותו ואין על המוכר לתקן. היה עליו להכניס באופן מיידי את הרכב לתיקון. הרב חננאל פאטשינו
שאלה: הדפסת קטעים מתוך סידור תפילה: האם מותר להדפיס קטעים מתוך סידור תפילה? לדוגמא, האם מותר להדפיס את ספירת העומר מתוך סידור תפילה על מנת לחלק בבתי הכנסת או בכל מקום תפילה אחר ולהכין עלונים שיהיו לזיכוי הרבים או שמא זוהי פגיעה בזכויות היוצרים?
תשובה: מותר.
שאלה: תבנית חלבית בתנור בשרי: השתמשנו בתנור בשרי להכנת עוף. לאחר מכן הכנסו בשוגג תבנית חלבית ועליה תבנית חד פעמית עם דג לתנור הבשרי. מה דין התבנית החלבית? (מעולם לא אפינו בתבנית עצמה ממש, תמיד הנחנו על גביה תבנית חד פעמית)
תשובה: אפשר להמשיך להשתמש בתבנית החלבית ללא צורך בשום הכשרה.
שאלה: החיים כמסע אל הקבר: אני רואה את החיים בתור מסע אל הקבר. אני מאד אודה אם תעזור לי.
תשובה: הזמן שאנו מתים זוהי תחנה מאד קצרה בחיים שלנו. אנו מאמינים בתחיית המתים. כמו שאנו כאן בעולם הזה הולכים בערב לישון ואנו לא מרגישים שאנו מתים משום שאנו עומדים לקום מחר בבוקר. כך אדם שנפטר מן העולם הולך לישון לזמן קצת יותר ארוך אבל יחסית לחיים הנצחיים שיהיו לאחר תחיית המתים המיתה זה זמן קצר יותר אפילו מלילה בעולם הזה. לכן אנו לא מרגישים שהחיים שלנו צועדים אל הקבר. אנו מרגישים שהחיים שלנו צועדים אל חיים נצחיים ושלמים. בדרך, בכדי להגיע לשם, גם עוברים בתחנה הלא נעימה שקוראים לה מוות וקבר. זוהי אמונת היהדות שהיא מאמינה בחיים וכפי שאנו אומרים מחיה המתים כל יום בתפלה.
שאלה: דיני כשרות בחו"ל: שבוע טוב, יש לי מס שאלות בנוגע לטיסה שלי לחו"ל בעוד חודש בערך אי"ה: 1. הטיסה והנחיתה יתקיימו ב-9.6, יום לאחר שבועות אשר מהווה יום טוב בחו"ל, האם ישנה בעיה בנחיתה בתאריך הנ"ל? 2. מהם דיני הכשרות בנוגע להכנת משקאות חמים כמו קפה, נס קפה או תה ע"י עכו"ם במקומות ציבוריים ופרטיים? אבקש להתייחס גם לצורך בכשרות כלי ההכנה. 3. האם יש צורך בכשרות טיפות טיהור מים? ב מראש ובהערכה רבה.
תשובה: וברכת ד' א. אין לבוא לאזור יהודי בחג שני, ועל כן תוכל להשאר בשדה התעופה או באזור שאין יהודים כלל. ב. נהגו להקל לשתות קפה ותה מבישולי עכו"ם, אולם אם זה קפה מיוחד שמערבים בו חלב עכו"ם וכדו' אין להקל. כמו כן אם יש תוספות חיצוניות אין לשתות. ג. אינני יודע. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דיווח מחלה למשרד החינוך: אני עובדת כמורה במשרד החינוך, בעבר הייתי חולה ולמרות זאת הגעתי לעבודה ולא נצלתי את הזכות להשאר בבית ולקבל דמי מחלה. כעת התחתנתי והגדלתי את ימי החופשה ע"י שדיווחתי על חלק מהימים כימי מחלה, כעת אני צריכה לחתום על הצהרה (את נוסח ההצהרה אני מנסחת). א: האם זה היה מותר? ב: כעת לאחר מעשה כיצד עלי לנסח את ההצהרה?
תשובה: למרות שבדינא דמלכותא לא תמיד הולכים לפי החוק היבש אלא לפי הזכות הבסיסית שמקנה החוק, בכל אופן נראה לי שהיה אסור לקחת ימי מחלה למרות מה שהיו מקרים שלא ניצלת את הזכות שלא לבוא. ימי מחלה אם לא מנצלים אותם לא מקבלים פיצוי ממוני שלם. לכן נראה לי שמותר היה לקחת רק לפי גובה ימי המחלה שנותנים עליהם פיצוי ממוני אם לא מנצלים אותם. למעשה, עכשיו תנסי לנסח דבר שלא יהיה ממש שקר.
שאלה: לעמוד כל התפילה: אני מכוון יותר טוב ויותר קל לי להתפלל בעמידה. האם אני יכול להתפלל את כל התפילה בעמידה? האם זה מנהג טוב או יש בו חשש יהירות? איפה אני בכל זאת חייב לשבת?
תשובה: אין בזה חשש יהירות, המקום היחידי שצריכים לשבת זה בנפילת אפיים.
שאלה: שמרים שעברו עליהם בפסח: חמותי לא מכרה חמץ והכינה עוגה עם שמרים יבשים שעברו עליהם בפסח. אכלתי בטעות. מותר או אסור?
תשובה: שמרים בזמנינו אינם חמץ, הם עשויים מחומרים אחרים.
שאלה: קבלה להולכים בדרך הרב זצ"ל: בחור ישיבה גבוהה ההולך בדרכו של הרב זצ"ל, אימתי ראוי שיתחיל בלימוד קבלה?
תשובה: קשה לקבוע בעניין זה. בדורות קודמים אמרו שאין להתחיל לפני גיל 40. בימינו אם אדם רואה שנפשו נוהה לדברים אלו, ויש לו נטיה ללימוד פנימי ומוצא בזה טעם, יכול להתחיל ללמוד קבלה קצת קודם. לפני כן יש להתמלא בנגלה - בתלמוד ובמפרשיו.
שאלה: חזן חשוד בחילול שבת : בבית כנסת קהילתי בישוב בו רוב הציבור לא שומר תורה ומצוות (חילוני) יש מניין המורכב מציבור, חלקו דתי אדוק וחלקו מסורתי (מחללי שבת לא להכעיס) כולל חלק מהמתפללים שבאים לבית הכנסת ברכב, הבעיה שהגבאי מעלה מטעמי כיבוד כשליח צבור אחד החשוד על נסיעה בשבת. הענייין שחלק המתפללים היותר אדוק אובדי עצות מאחר שהעלת הנושא עלוללה לגרום לכך שהמניין הקטן ממילא יתפרק. יש לציין כי הציבור בחלקו במגמת התחזקות ובמשך השנים האחרונות חלה עליה רוחנית בחלק נכבד מהציבור וזאת לא מעט בזכות הימין מקרבת שנוהגים במקום. האם יש מקום להתפשר במקרה כזה ולהעלים עין?
תשובה: אם יש רב במקום הוא צריך להחליט.
שאלה: אמירת קדיש אחרי קריאת תהילים: האם אפשר להגיד קדיש אחרי קריאת תהילים כאשר אין עשרה שקוראים את התהילים (אבל יש מנין)? מה התנאים שצריכים להתקיים על מנת להגיד קדיש על לימוד תורה? אם אפשר להוסיף מקורות לתשובה אשמח מאוד, מראש.
תשובה: יש להגיד את שלושת הפסוקים האחרונים בקול רם כך שכל העשרה ישמעו, ויותר טוב שכל העשרה יגידו לפחות שלושה פסוקים ביחד לפני שאומרים את הקדיש.
שאלה: מוזיקה בספירת העומר בזמן הלימוד: אני נוהג לא לשמוע מוזיקה בכלל בספירת העומר. לאחרונה גיליתי שאם אני לומד גמרא עם מוסיקה הרבה יותר קל לי להתרכז (לפעמים זה גם מוסיקה לא שקטה, שאני עלול לעשות קצת קצב על השולחן), האם מותר לי בכל זאת לשמוע מוסיקה בזמן הלימוד למרות שאני נוהג שבכלל לא לשמוע מוסיקה?
תשובה: נראה שמותר, שהרי אין כאן מוסיקה כחלק מריקודים ומחולות אלא כאמצעי ללימוד וריכוז.
שאלה: ערב יום הזיכרון: האם לפי הדעה שאומרת שבל"ג בעומר נגמרים ימי האבילות של ספירת העומר, יש בעיה ללכת בערב יום הזיכרון לאירוע "זוכרים שרים ומספרים"? (מושמעים בו שירים)
תשובה: אין בעיה ללכת לערב זוכרים ומספרים. מתאים לאקלים ולאווירה של יום הזיכרון וגם לאווירה של ימי ספירת העומר.
שאלה: בחירת שם לתינוקת בע"ה: כבוד הרב ברשותך, רצינו לשאול אותך לגבי השמות ליה(לי-יה)? ולגבי השם תהל?
תשובה: השם לי-י-ה לא נראה לי כיון שמדגיש יותר את לי מאשר שם ד'. השם תהל נראה טוב יותר כי אנו מצפים ומייחלים שהיא תזכה להאיר אורות של קדושה וצניעות.
שאלה: וויסקי שנקנה בפסח: לאחר חג הפסח, קיבלתי במתנה - מאדם יהודי שאיננו שומר תורה ומצוות - בקבוק וויסקי אותו, לדעתי, הוא רכש לפני הפסח או אולי אף במהלכו. האם יש דרך כלשהיא "להכשיר את השרץ"? בדרך של הפקרתו לגוי או בדרך אחרת? מראש
תשובה: למפרע אי אפשר להכשיר, אם הוא לא מכר את הוויסקי לגוי, הוייסקי אסור בהנאה.
שאלה: גרעיני צ יה: אבקש לדעת אם צריך לקנות גרעיני צ יה עם הכשר מהודר מחשש לתולעים?
תשובה: וברכת ד' אם אין קורים בשקית, אפשר להעביר בראיית עין פשוטה ואז לאכול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לימוד תורה לחוזר בתשובה: אני חזרתי בתשובה לפני שנה וחצי ואני עכשיו מאוד רוצה להתחיל ללמוד תורה אבל יש לי בעיה אני לא יכולה ללמוד תורה כי קשה לי להבין זה בשפה גבוהה. השאלה שלי זה, האם יש אלטרנטיבה ללימוד תורה חוץ מאשר ללכת לבית מדרש? האם יש ספר עם ביאורים יותר מובנים?
תשובה: ב"ה לך יקירה. נפלא לקרוא על החזרה בתשובה שלך, המשיכי כך ותזכי להמון אור ואושר. מאוד טבעי שאת בגיל צעיר ובלי הרבה רקע, תהיי צריכה דברים יותר מוסברים ובשפה יותר פשוטה. לכן לדעתי כדאי שתנסי כמה דברים: א. ללמוד ספרים בשפה פשוטה כגון ספרי פניני הלכה (נמצאים באתר) וכדומה. ב. ללמוד עם מישהי שתעזור לך. שני דברים אלו יכולים להקל עלייך המון, ואף שדברים אלו דורשים השקעה הם מאוד חשובים. אם תרצי אשמח שתפני אלי אל האימייל שלי ואשתדל לעזור לך באופן המעשי. בברכת הצלחה רבה הרב יצחק גרינבלט zahig1 gmail.com
שאלה: בדיקת מי שפיר:, אנו זוג חוזרים בתשובה מזה 4 שנים, אני בגיל 38 בהריון רביעי ובעלי לוחץ עלי לבצע בדיקת מי שפיר בניגוד מוחלט לרצוני (כל הבדיקות שביצעתי עד כה יצאו תקינות). אנו חלוקים בנושא המוסרי האם צריך לסיים את ההריון במידה ויש בעיה אצל העובר, אני מתנגדת בתוקף והוא מתעקש שחובה להפסיק את ההריון. אני חשה לחץ נוראי הנובע מהמשבר הזוגי אל מול החובה המוסרית. נא עזרתך, מה לעשות? איך לגשר על הפער? (זה ברור לי שבשום מצב לא אוותר על העובר)
תשובה: אני מייעץ לגשת עם בעלך לרב או לד"ר שוסהיים ולדבר עם בעלך על כך שמי שמתאכזר לילדים לא בריאים זאת תכונה שמתאימה לגויים (כמו בספרטה שהרגו ילדים חולים). אולם, אנו יהודים ואיננו רוצים להתאכזר לחולים וח"ו אם מישהו מתאכזר לאחרים עלול לבוא יום שיתאכזרו אליו.
שאלה: כמה שאלות על סעודת שבת: בשבת אחרי הקידוש נוטלים ידים ומברכים המוציא ואוכלים קצת כזית. אצלנו בבית קצת שונה אחרי שאוכלים קצת אז מביאים את האוכל (סלטים, רוטב ולחם אחר) 1. האם עוד פעם צריך לטול ידיים עם ברכה לסעודה, כי יש הפסק עד שמביאים לשולחן ונוגעים בכלים שמסדרים (בעיקר מארחת הבית)? 2. האם מברכים על מאכלים שמביאים אחרי הביצעת הפת, כי לא היו על השולחן בזמן ברכה? 3. האם גם אפשר לשם 3 טיפות מים למיץ ענבים או רק ביין עושים? 4. מותר שלחם משנה יהיו אחד גדול ואחד קטן שלמים?
תשובה: 1. אם אוכלים לאחר ברכת המוציא אין צורך ליטול שוב ידיים ולברך. רק אם נוגעים בדברים מלוכלכים שאינם אוכל יש ליטול שוב ידיים. 2. לא. כל מה שקשור לסעודה מתבטל לגבי ברכת המוציא. מנה אחרונה וכד', יש לברך ברכה ראשונה מאחר וזה אינו בטל לסעודה. 3. כן. 4. מותר, ועדיף לבצוע על הגדול אלא אם כן הקטן נחשב למשובח יותר.
שאלה: מיחם שנשאר על מצב הרתחה בשבת: יש לנו מיחם חשמלי עם שני מצבים, מצב שבת ומצב שמירת חום. אני מרתיח את המים בקומקום בערב שבת ומעביר למיחם. במצב שמירת חום המים מידי כמה זמן מורתחים וחוזר חלילה. האם בשבת מותר להשתמש במים בכזה מצב? האם יש לחכות למצב שהמים יהיו אחרי מחזור רתיחה ורק אז להשתמש? האם מציאות אורחים בשבת משנה את התשובה?
תשובה: מותר להשתמש כיוון שמן הסתם המים עדיין חמים בשעה שהוא מרתיח אותם שוב.
שאלה: "יצרו נוגפו": הרב, אני בן 19 (שיעור א ). רציתי לדעת, האם מה שאמרה הגמרא "יצרו נוגפו" זה יותר חזק מ"רחיים על צוארו" (אין לי הכנסה-תלות בהורים) ומהפסיקה של "קודם יעסוק בתורה ואחר כך ישא אישה"? וגם אם ראיה בחורה באופן אקראי מאפשרת פניה לצורך נישואין (בעמידה בכללי הצניעות כמובן)?
תשובה: כפי שרגילים לומר זהו ענין של מידתיות. לדעתנו, אם לא מדובר על מצב של אי מנוחה בסיסי ומשברים קבועים אלא שאדם לא נקי מהרהורי עבירה אולם הסך הכל שהוא נינוח ומצליח להיות מרוכז במה שעושה, יש מקום לדחות לפרק זמן את הנישואין. לשם דוגמא, אם אדם נכשל רק כשיוצא מהישיבה אולם כשהוא בישיבה בסיסית לא מתעורר אצלו יצר עריות אז כדאי לנצל תקופה ראשונית של לימוד ברצף ללא רחיים בצווארו. מותר לפנות בצורה צנועה לצורך רציני. אולם פעמים רבות זה רק דמיונות ואין לאדם ללכת אחרי עיניו שיכולות להטעות אותו.
שאלה: הדרך לאהבת ה : מובן לי מה שכתוב ב- רמב"ם הלכות דעות פרק ב הלכה ב : "והיאך היא הדרך לאהבתו ויראתו, בשעה שיתבונן האדם במעשיו וברואיו הנפלאים הגדולים ויראה מהן חכמתו שאין לה ערך ולא קץ מיד הוא אוהב.". וגם ב-רמב"ם הלכות תשובה פרק עשירי הלכה ו : "אינו אוהב הקב ה אלא בדעת שידעהו. ועל פי הדעה תהיה האהבה אם מעט מעט ואם הרבה הרבה". 1. אבל לכאורה זה תמוה לי מאוד, רק בגלל יופי הבריאה נאהב את הבורא כ"כ עד כדי למסור את נפשו עליו שנאמר: "בכל נפשך". מה שאברהם אבינו מסר את עצמו לכבשן שלנמרוד, וגם כל היהודים במרוצת הדורות נשרפו למען ה, מה רק בגלל גודל הבריאה שמכאן נבין את רוממות הבורא? ואם לא, אז בגלל מה? למה יהודים מוכנים לשרוף את עצמם על קדושת ה כ"כ כמו ר עקיבא? מאיפה אהבה הזו? 2. כל גדולי העולם, התנאים, אמוראים וכו' - איך הם הגיעו לאהבת כזאת גדולה בבורא העולם? מה רק בגלל הבריאה כמו שהרמב"ם אומר, אם כן, זה תמוה מאוד כי הרבה אנשים מתבוננים בבריאה ומגיעים לאמונה בה אבל לא כמו התנאים וכל אלו. איך מגיעים לאהבה כזו? הרב יכול לפרט לי? לשלוח אותי לספר מסוים? עצומה מקרב לבי.
תשובה: שאלה יפה מאוד שאלת. אין ספק שאהבת ה' היא דבר מרכזי מאוד בעבודת ה' שלנו, בבניה הנפשית והרוחנית שלנו, וחשוב מאוד ללמוד את הדברים, להתבונן בהם ולבנות את האדם. כמו דברים גדולים אחרים, גם במידת אהבת ה' יש מדרגות מדרגות, ואנשים גדולים ממשיכים כל הזמן להשקיע בפיתוח מדרגת אהבת ה' שלהם. הם ממשיכים להשקיע בה, ממשיכים לבנות אותה, ועל ידה הם זוכים למה שראוי להם. כמובן שהשקעה זו תמיד מצטרפת לאוצר הקשר שיש בתוכנו לבין אבינו שבשמים. ה' ברא אותנו ברמה כזו שבאופן הטבעי יש בנו מידות טובות וחשובות כמו אהבת ה', אך אנו צריכים להשתמש בהם באופן הראוי והטוב. אהבת ה' צריכה להופיע על האדם בלי עבודה מיוחדת. אך בגלל שלא מעט אנשים בעולם עוברים דברים לא כל כך פשוטים, והם צריכים לחזק כל הזמן את מידת אהבת ה'. הרמב"ם שהיה מודע למצב שלנו כתב לנו דרך איך להגיע לאהבתו של ה'. חלק זה רק מהווה דחיפה להתחזק באהבת ה'. הדרך היא להתבונן בבריאות שה' ברא, ובכל הדברים הנפלאים שה' ברא, ולחשוב היטב, מהי המשמעות של הדברים. מדוע ברא ה' את כל הדברים הנפלאים האלו. ככל שאדם יתבונן בדברים יותר, כך הוא יפתח את האהבה שלו לה'. אין זו הדרך היחידה, שכן אנו מוצאים בספרים אחרים דרכים נוספות, כגון בספר החינוך כותב שעל ידי לימוד התורה האדם מפתח את אהבת ה'. כשהאדם מגלה כמה התורה נפלאה הוא מתקדם מאוד באהבת ה'. גדולי ישראל שבמשך הדורות, שהשקיעו את כל כוחותיהם ואת כל כשרונותיהם בלימוד התורה, התקרבו כל הזמן לה', וכל הזמן פיתחו את האהבה לה'. כמובן שמעבר למתנה אלוקית שיש בדבר, שיש מי שהדבר אצלו באופן טבעי יותר, יש גם מקום לכל אחד לעבוד ולהתקדם בכך. חשוב שלא נשקיע את כוחותינו באיך גדולי ישראל עשו ומה בדיוק הם עשו, אלא נתבונן במה שהם לימדו אותנו ונתקדם בקצב שלנו ולפי היכולות שלנו. שיהיה בהצלחה רבה, הרב יצחק גרינבלט zahig1 gmail.com
שאלה: נפש רוח נשמה: לרב. סליחה על כל השאלות המרובות "תורה היא ואותה אני צריך ללמוד." ראיתי שאיזה רב הביא כך משער הגלגולים הקדמה ב : "הנה בעת שנולד גוף האדם. נכנסת בו הנפש שלו, ואם יוכשרו מעשיו, יזכה ויכנס בו הרוח. ואם יוכשרו עוד מעשיו מאז ואילך, נכנסת בו הנשמה בת שנת העשרים." (דבר זה גם כתוב בחסד לאברהם) ועוד הביא בתשובה למישהו כך: "המבנה הרוחני של הנשמה היהודית כוללת שלשה רבדים נפש רוח נשמה ישנם עוד שני רבדים עליונים חיה ויחידה. מלבד הרבדים הרוחנים הללו, יש השפעה מהם בתוך הגוף הגשמי, ולהסביר מהות הכוחות הנפשיים הללו.". השאלות שלי: 1. יש מחלוקת עם רבי ואנטונינוס לגבי מתי הנשמה נכנסת בוולד אם אחרי שנשלם גופו או בשעת הפקידה? מה שנחתם שם לפי דעת אנטונינוס, שבשעת הפקידה (כאשר הזרע נקלט בגוף של האישה) "כי אי-אפשר לחתיכת בשר עומדת שלושה ימים בלא מלח ואינה מסרחת" וכך גם האר"י הקדוש אומר. השאלה היא הרי לפי הדברים הנ"ל הנשמה מקבלים בת גיל ה-20, אז איך כתוב שמקבל נשמה בשעת הפקידה?! ואם נגיד נפש? הרי כותב מפורש בשער הגלגולים הקדמה ב : "הנה בעת שנולד גוף האדם ויוצא לאויר העולם, נכנסת הנפש שלו" כתוב שם רק אחרי שנולד. אז איך נסביר את הדברים, מה מקבל הוולד בשעת הפקידה "נפש דנפש"? 2. שוב אני חוזר על מה שכתוב בשער הגלגולים הקדמה ב : "הנה בעת שנולד גוף האדם. נכנסת בו הנפש שלו, ואם יוכשרו מעכשיו, יזכה ויכנס בו הרוח. ואם יוכשרו עוד מעשיו מאז ואילך, נכנסת בו הנשמה בת שנת העשרים." השאלה היא: כתוב שהנפש שוכנת בכבד, הרוח בלב, הנשמה במוח, אז לכאורה ילד מתחת לגיל 13 (שלפי דברי האר"י מקבל רק רוח בגיל 13 אם ומכשיר מעשיו) או נער מתחת לגיל 20 (שאם והכשיר מעכשיו יש לו רק נפש רוח ולא נשמה) הרי גם להם יש כבד, לב, מוח. אז מה שורה להם שמה? הרי עדיין אין להם רוח או נשמה? מקווה שהסברתי את עצמי טוב. עצומה מקרב לבי על ההשקעה שלכם הגדולה פה, איני נמצא בישיבה ואני צמא לדעת. לכם.
תשובה: א. יתכן שבתחילה נכנס גרעין של נפש כדי להחיות את הבשר אבל נפש עם רצון רק בשעת הלידה. ב. יש בחינת נפש בשלמות שזה האדם עם הרצון והשכל שמשכנם בלב ובמח אבל כולם הם בדרגה נמוכה כי גם הרצון וגם המחשבה מתעסקים סביב לחומר. רוח בשלמות שואפת להבנה מתוך אהבת הלימוד ולא כדי לאכול ולשתות וכן הרצון לבחור בטוב מתוך ערכו מתבלט רק בגדלות ולפני כן הילד רוצה בצעצועים שהם בחינת הלב והמח שלו.
שאלה: כסא נוסף לאליהו: האם לפי המנהגים השונים יש צורך בכסא אליהו נוסף על הכסא בו יושב הסנדק? אשמח לקבל גם הפניה למקורות במידת האפשר. בברכת התורה וב
תשובה: רבים כתבו שטוב להכין שני כסאות: אחד לסנדק ואחד לכסא של אליהו. (מחזור ויטרי הלכות מילה תקה  מהרי"ל הלכות מילה ד  משפטי עוזיאל יו"ד נ-שכך המנהג בירושלים). מאידך, יש שכתבו להכין דווקא כסא אחד כדי שהסנדק ישב על כסא קדוש. (ערוך השולחן יו"ד רסה) נראה לי שהמנהג הרווח להכין שני כסאות.  כל המקורות נלקחו מהספר 'אוצר הברית' א פרק ג סימן יג (עמודים קכו-קכח)
שאלה: ריכוז שאלות על יחוד בטרמפים: בוקר טוב ו הבנתי שאין יחוד בטרמפים אם עוברות מכוניות בכביש מדי פעם רציתי לשאול א. האם יש ענין להחמיר לא לעלות לטרמפ? ב. אם לא היו מכוניות שנסעו בכביש האם עברנו על איסור יחוד או שהענייין שמכיון שכל רגע יכלה לעבור מכונית אין איסור? ג. זה משנה גבר עם שני נשים או אשה עם שני גברים?
תשובה: א. לא. ב. בגלל שכל רגע יכולה להגיע מכונית- אין בזה משום ייחוד. ג. רק אם זה ממש ייחוד יש הבדל, שלאשה מותר להתייחד עם שני אנשים כשרים, אבל בכביש זה לא ייחוד, ואין שום הבדל.
שאלה: מסע אופניים ביום ירושלים: בע"ה ביום ירושלים יוצא מהיישוב שלי מסע אופניים לירושלים. המסע לא נפרד לגמרי, מתחיל בנפרד ולאחר מכן די מתערבבים. האם מותר לבנות להשתתף?
תשובה: אם לא מקפידים על גדרי צניעות, אל תשתתפי.
שאלה: היחס לזיכרון השואה: בוקר טוב! א. האם צריך להחשף (לקרוא לראות לשמוע) לזוועות שהיו בשואה, אם זה יפגע מעט או הרבה בבריאות הנפשית של האדם? ב. האם זיכרון השואה הוא לשם לזכור או רק אם באה תנופה אחרי זה?
תשובה: אם זכרון השואה עלול לפגוע, מוטב להמנע מכך. יש מקום לזכרון השואה רק אם לומדים ממנו את רשעת אויבי ישראל ולומדים להודות לד' על הטוב אשר גמלנו שהוציא אותנו מארצות הארורות שבהם כה סבלנו והביאנו לארץ ישראל ושחרר אותנו מעול הגוים.
שאלה: לנסוע לטיול אופניים עם אמא   אחיות: האם מותר לנסוע לטיול באופניים עם אמא אחיות?
תשובה: תשובת הרה"ג זלמן מלמד לכך היא שבמקום שלא נוהגות נשים לרכב אין זה צנוע ואין לרכב, ובמקום שנוהגות נשים לרכב אפשר לרכב, אך בתנאי שהדבר נעשה בצניעות גמורה, כלומר, בלבוש חצאית ארוכה ורחבה באופן שבמהלך הרכיבה הגוף נשאר מכוסה וצנוע.
שאלה: קניית תבלינים לאחר הפסח: האם מותר לקנות תבלינים מחנות בשוק שלא בטוח שעשתה מכירת חמץ?
תשובה: אם רוב התבלינים אינם חמץ, אלא רק יש חשש של תערובת קטנה של חמץ, לא חל עליהם איסור חמץ שעבר עליו הפסח.
שאלה: בעלי חיים בשבת: ראיתי באתר את דעתו המקילה של מרן הגרש"ז אויערבך זצוק"ל. לפיה חיות מחמד אינם מוקצה. לפי"ז, האם מותר לטלטל בשבת כלוב עם תוכים להנאת המשפחה התוכים? האם יש הגבלות בהאכלתם בשבת?
תשובה: אינני יודע אם כולם קיבלו את הדעה הזאת. ישנו כלל שכל דבר שהוא מוקצה אפשר לייחד אותו לצורך השבת ואז פוקע ממנו גדר מוקצה. שאלו את הרא"ש אם אפשר להפקיע דין מוקצה בצורה כזו מבעלי חיים, והרא"ש אומר שבעלי חיים הם מוקצה חמור יותר ואי אפשר להפקיעו. אינני אומר שאין דעות אחרות (כבר בראשונים, בתוספות), אבל מאחר והרא"ש שהוא אחד מעמודי הפסיקה המרכזיים אסר, אני חושב שיש להחמיר בזה. דין המוקצה הוא שאסור להזיז אותו, אך מותר לגעת בו או להשען עליו, ולכן יהיה מותר ללטף את בעלי החיים, אך לא לטלטלם.
שאלה: כשרות חציל על האש פלפלים קלויים: האם מותר לצלות חציל על האש פלפלים על הגז (על גבי רשת), האם זה לא טרף? כשהירק מוכן (שרוף) והוא חם מאוד (מהאש) האם ניתן להשאיר אותו על גבי הרשת מעל חצובות הגז, למרות שהאש כבר מכובה?
תשובה: וברכת ד' אם הרשת איננה מפסקת בין החצובה והחציל יש להמנע מלהניחו על החצובה. יש רשתות שלא יכול להיות מגע בין הירק והחצובה ושם אפשר להשאיר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חלוקת רווחים בשותפות: ישנם שלושה שותפים שרוצים להקים עסק בתחום הייבוא. לשותף הראשון יש את סכום הכסף הדרוש להשקעה הראשונית אך לאחר פתיחת העסק לא יהיה פעיל בו. לשותף השני יש את הקשרים והיכולת לסגור את עסקאות הקניה של המוצר וייחשב לשותף פעיל בחברה. על השותף השלישי מוטלת האחריות של שיווק המוצר ומחירתו ולכן גם הוא שותף פעיל. השאלה הנשאלת היא, כיצד לחלק את הרווחים בין שלושת השותפים?
תשובה: הכלל הפשוט הוא שכל תנאי שבממון קיים. כלומר אלו תנאים שתחליטו ביניכם הם התנאים שיחייבו אתכם. המחבר דן בשו"ע בחו" בסימן קעו בהלכות שותפים. והכלל העולה הוא ששותפין חולקין לאמצע, כלומר כשיש שני שותפין הם חולקין את הרווחים ביניהם בשווה, והוא הדין בשלושה שותפין שחולקין ביניהם בשווה. אמנם יש להבחין בין חלוקת ופירוק השותפות לבין חלוקת רווחים שוטפת במהלך הזמן. בחלוקת רווחים הדין הפשוט שחולקין לאמצע כלומר בשוה, אלא אם כן תחלטו ביניכם אחרת. ולגבי פירוק השותפות יש מח' בראשונים האם חולקים בשוה או שמא כאן יש משמעות לאחוז הרכוש שהכניס כל אחד לשותפות, אבל לא בפירוק השותפות עוסקת השאלה. העיקר החשוב הוא לנהל את העסק הן ביניכם והן כלפי חוץ ביושר ובאמונה. ובהצלחה הרב חגי וייסמן
שאלה: עליה לדוכן לאחר ניתוח קולוסטומיה: אחי בא לארץ השבוע לכבוד יום הולדת ה-95 של אמא. אנחנו משפחת כהנים. לפני חודשיים הוא עבר ניתוח קשה מאוד - קולוסטומיה. הוא מתחזק ומתרגל למצב החדש שלו. יש לו שק. אני בדקתי בספרי, "דיני הכהן והלוי בזמן הזה," לגבי עליה לדוכן, ויש התייחסות לעניין בעמ 23 בפרק "בלי מומים," שם דובר על מצב של קטטר. לפני בואו, נראה שכדאי לברר את העניין. האם הוא יכול לעלות לדוכן עם השק?
תשובה: אם לא נודף ריח רע והשק מכוסה ולא נראה לעין, מותר.
שאלה: היכן כתובים רמ"ח אברים: היכן כתוב בתורה או במשנה או בגמרא את רמ"ח אברי האדם ובמקביל לכל אבר מרמ"ח אברים איזה אבר באדם קשור לאיזה מצוה בתורה? זה מובא במקום כלשהו בתורה ולא הצלחתי למצוא היכן זה, ורציתי לשאול אם כבודו יודע תזכו למצוות?
תשובה: מספר האברים באיש (ובאישה) מובא במסכת בכורות, אבל זה שכל איבר כנגד כל מצווה- למיטב ידיעתי זה לא מופיע בגמרא.
שאלה: קריוקי בספירת העומר: בקרוב יש לנו בצבא טיול ליומיים. רציתי לדעת דבר ראשון, אם אין איסור לצאת לטיולים בספירת העומר? ודבר שני, בערב בטיול הבנתי שהם מתכננים לעשות קריוקי, האם מותר להקשיב לקריוקי מכוון שזה רק מנגינה בלי מוזיקה?
תשובה: טיול מותר. בקריוקי אין להשתתף.
שאלה: יהודים המתבקשים לעבור גיור: יש לי חברים עולים חדשים מפרו. האשה היא יהודיה אומנם בעלה לא. היא נושאת בארץ את שם משפחת בעלה. בתעודת הזהות שלה מסומנים כוכביות במקום שבו אמור להיות הדת. הילדים משרתים בצבא וגם להם אין דת בתעדת זהות. נאמר להם שהם צריכים לעבור גיור. השאלה היא למה, האם לא מוגדרת כיהודיה מבחינת המדינה? למה מבקשים מהילדים לעבור גיור? האם אין זה מספיק שהאם יהודיה בכדי שגם הילדים יהיו יהודיים?
תשובה: מי שאמו יהודיה נחשב יהודי אולם צריך לדעת בוודאות שהאם יהודיה. משיחה עם אדם שקשור לתחום התברר שיש צורך בבירור כזה ובמיוחד בעולים ממקומות בהם לא היה רישום מסודר. יש ברבנות בית דין המברר יהדות. היא יכולה ללכת לשם ולאחר שיערכו את בירור היהדות וימצאו שדבריה נכונים, יגדירו אותה ואת ילדיה כיהודים.